Krabbesholm høyskole fungerer idag som en folkehøyskole med særlig fokus på kunst, arkitektur og design. Den har opp gjennom årene tiltrukket mange unge mennesker til Skive-området. Av annet kulturliv bør nevnes Danmarks fjerde største festival «Skive Beach Party», som finner sted hver sommer ved fjorden. Rockebandet Dúné kommer fra Skive. Skive har en kulturell vennskapsby på Grønland, Qasigiannguit.